חוק לתיקון פקודת מס הכנסה (מס' 222), התשע"ו-2016 
הצעת חוק ממשלתית, הכנסת ה-20
פורסם: ספר החוקים, חוברת 2547, עמ' 722, 2016-04-07T00:00:00+03:00
חוק לתיקון פקודת מס הכנסה (מס' 222), התשע"ו–2016 (להלן – החוק), התקבל בקריאה שניה ושלישית ביום יח' באדר ב התשע"ו (28 במרס 2016). 
החוק קובע הסדרים הבאים להקל ולעודד את הפעלתן של קרנות להשקעות במקרקעין המתמקדות בהשקעה במיזמים להשכרה למגורים, שהן חברות ציבוריות שמניותיהן נסחרות בבורסה ומתקיימים בהן תנאים נוספים שנקבעו בחוק, אשר רכשו מקרקעין לצורכי דיור להשכרה או מקרקעין מניבים לצורכי דיור להשכרה. העידוד להקים ולנהל קרנות אלה מתבטא בבמתן הקלות שונות, לרבות תקופת התארגנות של 3 שנים עד להרשמה למסחר בבורסה, מס רכישה מופחת בעת רכישת מקרקעין בשיעור של חצי אחוז, וכן שכירות ושבח ריאלי בשיעור של 20%. החוק מאפשר מינוף של 80% במקום 60% לעניין מקרקעין מניבים לצורכי דיור להשכרה ומקרקעין לצורכי דיור להשכרה. מטרת הקלות אלה, לעודד יצירתם של כלים פיננסיים נוספים שיאפשרו לציבור השקעה במקרקעין באופן עקיף וניהולם בידי גוף מומחה וייעודי.
לעניין כל קרן להשקעות במקרקעין החוק מאריך את התקופה שבמהלכה נדרשת קרן שאינה עוסקת בדיור להשכרה לצאת בהנפקה. בנוסף, החוק קובע הקלות שונות על קרנות להשקעה במקרקעין לרבות מנגנון לדחיית החיוב במס השבח על העברת נכסים לקרן לאחר הנפקה, פטור ממס ערך מוסף על רכישת דירות בידי הקרן ונותן אפשרות לקרנות לרכוש איגודי מקרקעין בתנאים המפורטים בחוק. החוק מתנה את ההטבות המוענקות בו בכך שבעלי השליטה בקרן ידללו את החזקותיהם בה לאחר תקופה שבה מניותיה נסחרות בבורסה, וקובע מנגנון ייחודי של הרדמת מניות בעלי השליטה שיבטיח הגבלה זו.